Els dimarts i dijous el Casal Jove Port acollirà la iniciativa de reforç escolar, suport i motivació Brain up!
25 de febrer 2022

El departament de Joventut i Infància de l'Ajuntament de Sagunt ha posat en marxa la iniciativa _Brain up!_, un nou grup de reforç escolar, suport i motivació on es faran deures, es donarà suport a aquelles assignatures que siguen necessàries, es proporcionaran i treballaran diferents tècniques d'estudi, animació lectora i destreses artístiques, entre d’altres.

Este grup de reforç escolar tindrà lloc en el Casal Jove Port tots els dimarts i els dijous de 17.30 a 19.30 hores per a aquelles xiquetes i xiquets de 4t, 5é i 6é de primària i joves de 1r i 2n de l'ESO que vulguen assistir. L'activitat es realitzarà tant en valencià com en castellà.

El regidor de Joventut i Infància, Guillermo Sampedro, ha indicat que «**no es tracta d'un repàs clàssic, sinó que es busca convertir el Casal Jove en un espai comunitari on la gent jove pot fer els deures en grup, pot estudiar i els i les monitores els poden oferir una sèrie d'eines de tècniques d'estudi, comprensió lectora o animació de la lectura, amb les quals es pretén millorar els coneixements, el rendiment i les notes**».

Les i els interessats a realitzar esta activitat gratuïta poden inscriure's a través d'este [enllaç](https://aytosagunto.apuntate.online/pio/?area=21) fins al dia 11 de març.

![](/media/jdcdtjfb/c2.jpg?width=566.9886363636364&height=850) ![](/media/hiqhudye/c4.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/els-dimarts-i-dijous-el-casal-jove-port-acollira-la-iniciativa-de-reforc-escolar-suport-i-motivacio-brain-up/ "Facebook")
*   [](http://twitter.com/share?url=https://aytosagunto.es/va/actualitat/els-dimarts-i-dijous-el-casal-jove-port-acollira-la-iniciativa-de-reforc-escolar-suport-i-motivacio-brain-up/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-dimarts-i-dijous-el-casal-jove-port-acollira-la-iniciativa-de-reforc-escolar-suport-i-motivacio-brain-up/ "Linked In")
*   [](mailto:?body=https://aytosagunto.es/va/actualitat/els-dimarts-i-dijous-el-casal-jove-port-acollira-la-iniciativa-de-reforc-escolar-suport-i-motivacio-brain-up/)